U-I-58/18, Up-202/18
Datum: 2020-02-03T00:00:00.000+01:00
ecli: ECLI:SI:USRS:2020:U.I.58.18
vrsta: drugi akti
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 03.02.2020
dokument: US32340
akt: Ustavna pritožba zoper sklep Vrhovnega sodišča št. X Ips 425/2014 z dne 7. 12. 2017 

Ustavna pritožba zoper sodbo Upravnega sodišča št. I U 1514/2013 z dne 28. 8. 2014 

Pravilnik o dodiplomskem študiju Fakultete za družbene vede, 1. odst. 8. čl.
resitev: nesprejem ustavne pritožbe															zavrženje															zavrženje
izrek: Ustavna pritožba zoper sklep Vrhovnega sodišča št. X Ips 425/2014 z dne 7. 12. 2017 se ne sprejme.

 

Ustavna pritožba zoper sodbo Upravnega sodišča št. I U 1514/2013 z dne 28. 8. 2014 se zavrže.

 

Pobuda za začetek postopka za oceno ustavnosti in zakonitosti prvega odstavka 8. člena Pravilnika o dodiplomskem študiju Fakultete za družbene vede se zavrže.
stavek: Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču. Če morebitna ugoditev ustavni pritožbi ne bi mogla izboljšati pritožnikovega pravnega položaja, jo Ustavno sodišče zavrže.

 

Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice protiustavnosti oziroma nezakonitosti.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.5.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Pred začetkom postopka.
podlaga: Člen 25.3, 55.b.1.2, 55.b.2, Zakon o Ustavnem sodišču [ZUstS]
vlagatelj: Jan Falaš, Kočevje
datum_vloge: 2018-02-20T23:00:00.000Z
datum_odlocitve: 2020-02-02T23:00:00.000Z

# U-I-58/18-7

# Up-202/18-8

# 3. 2. 2020

## SKLEP

Ustavno sodišče je v postopkih za preizkus pobude in ustavne pritožbe Jana Falaša, Kočevje, na seji 3. februarja 2020

### **sklenilo:**

**Ustavna pritožba zoper sklep Vrhovnega sodišča št. X Ips 425/2014 z dne 7. 12. 2017 se ne sprejme.**

**Ustavna pritožba zoper sodbo Upravnega sodišča št. I U 1514/2013 z dne 28. 8. 2014 se zavrže.**

**Pobuda za začetek postopka za oceno ustavnosti in zakonitosti prvega odstavka 8. člena Pravilnika o dodiplomskem študiju Fakultete za družbene vede se zavrže.**

### OBRAZLOŽITEV

Pritožnik izpodbija sklep Vrhovnega sodišča, s katerim je bila njegova revizija zaradi neizkazanosti pravnega interesa zavržena kot nedovoljena, in sodbo Upravnega sodišča, s katero je to sodišče v celoti ugodilo njegovemu zahtevku za ugotovitev nezakonitosti odločbe prodekanje Fakultete za družbene vede (v nadaljevanju FDV) o zavrnitvi pritožnikove prošnje za izjemni vpis v višji letnik v študijskem letu 2010/2011 in toženi stranki naložilo plačilo stroškov postopka. Hkrati z ustavno pritožbo vlaga tudi pobudo za začetek postopka za oceno ustavnosti in zakonitosti prvega odstavka 8. člena Pravilnika o dodiplomskem študiju Fakultete za družbene vede (v nadaljevanju Pravilnik). Zatrjuje njegovo neskladnost s šesto alinejo prvega odstavka 49. člena Zakona o visokem šolstvu (Uradni list RS, št. 32/12 – uradno prečiščeno besedilo, 109/12, 85/14, 75/16 in 65/17 – ZViS) in kršitev tretjega odstavka 153. člena Ustave.

Ustavno sodišče ustavne pritožbe zoper sklep Vrhovnega sodišča št. X Ips 425/2014 z dne 7. 12. 2017 ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) (1. točka izreka).

Ustavno sodišče je ustavno pritožbo zoper sodbo Upravnega sodišča št. I U 1514/2013 z dne 28. 8. 2014 zavrglo, ker pritožnik nima pravnega interesa za odločitev o ustavni pritožbi (druga alineja prvega odstavka 55.b člena ZUstS) (2. točka izreka).

Na podlagi 47. člena ZUstS lahko Ustavno sodišče presoja predpise, ki so prenehali veljati ali so bili spremenjeni ali dopolnjeni, če niso bile odpravljene posledice njihove protiustavnosti oziroma nezakonitosti. Izpodbijani pravilnik je 9. 10. 2017 prenehal veljati z uveljavitvijo Pravilnika o študiju na programih prve in druge stopnje.[1] Pobudnik mora za presojo takega predpisa izkazati pravovarstveno potrebo. Ta je v pobudnikovem primeru temeljila na hkrati vloženi ustavni pritožbi, ki jo je Ustavno sodišče zaradi pomanjkanja pravnega interesa zavrglo. Glede na to morebitna razveljavitev oziroma ugotovitev protiustavnosti izpodbijanega pravilnika v zadevi pobudnika ne bi več mogla učinkovati. To pomeni, da pobudnik ne izkazuje pravovarstvene potrebe za začetek postopka za oceno ustavnosti in zakonitosti prvega odstavka 8. člena Pravilnika o dodiplomskem študiju. Zato je Ustavno sodišče njegovo pobudo zavrglo (3. točka izreka).

Ustavno sodišče je sprejelo ta sklep na podlagi drugega odstavka 55.b člena, druge alineje prvega odstavka 55.b člena in tretjega odstavka 25. člena ZUstS v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, DDr. Klemen Jaklič, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs. Sklep je sprejelo soglasno.

dr. Rajko Knez
Predsednik

---

[^[1]]: Dostopen na: https://www.fdv.uni-lj.si/docs/default-source/dodiplomski-studij-1-stopnje/pravilnik-o-%C5%A1tudiju-na-programih-prve-in-druge-stopnje.pdf?sfvrsn=8.